Adit Sopo Jarwo the Movie

Adit Sopo Jarwo the Movie adolah pilem drama komedi jalan animasi 3D Indonesia tahun 2021 nan diadaptasi dari seri televisi Adit Sopo Jarwo dek Eki N.F., Deddy Otara, jo Zulfa Asliha. Pilem nan marupoan prekuel dari seri televisinyo ko mancaritoan kisah patamo kali Adit, Sopo, jo Jarwo basuo katiko dalam pajalanan ka Yogyakarta. Pilem ko diproduksi dek MD Pictures basamo MD Animation jo produser Manoj Punjabi sarato sutradara Eki N.F. jo Hanung Bramantyo. Pilem ko manjadi pangalaman patamo Hanung ikuik sato dalam produksi pilem animasi. Pilem ko tayang sacaro eksklusif di Disney+ Hotstar pado 30 April 2021.

 Sinopsis 
Adit basamo ayah jo bundanyo pai balibur ka Yogyakarta manggunoan kareta api. Di tangah pajalanan, kareta baranti sabanta di Stasiun Cirebon. Bunda Adit nan sadang hamil mandadak sakik paruik, Adit pun baniek mambali kue untuak bundanyo tapi indak mamintak izin ka bundonyo. Katiko Adit baliak dari mambali kue, karetanyo alah barangkek sahinggo Adit tatingga kareta surang diri di stasiun. Sopo nan katiko itu karajo sabagai porter manghampiri Adit dek maraso ibo. Sopo pun maajak Adit ka rumah makan Gudeg Jogja. Mancaliak Adit nan risau, Jarwo, nan turun dari kareta tadi manawaran untuak maantaan Adit ka Yogyakarta. Pajalanan panjang Adit, Sopo, jo Jarwo ka Yogyakarta pun dimulai.

 Pangisi suaro 
 Muzakki Ramdhan sabagai Adit
 Hanung Bramantyo sabagai Ayah Adit
 Musripah sabagai Bunda
 Jessica Iskandar sabagai Bunda
 Nurul Ulfah (suara bayi) sabagai Adel
 Ery Makmur sabagai sabagai Jarwo
 Dharmawan Susanto sabagai Sopo
 Surawijaya
 Ahmad Rosikin
 Lilis Jubaedah
 Freddy Marhawino
 Anom Sukarno
 Rina Susanti
 Marina Anggerini
 Betul Solihin
 Sri Purwaningsih
 Agus Yuniawan
 Eki N.F. sabagai Baba Chang
 Boim Imoet
 Aristea
 Novi KD
 Dedi Kampleng
 Edian Munaedi
 Indra Prasto
 Farah Adilla Nur Syafira
 Shally Fadhila
 Putri Mailina
 Iboy Djabrigzt
 Iswahyudi
 Simon Karsimin
 Bobby Kardi
 Bener Bahureksa
 Arya Loma
 Jodi Juliansya
 Nurul Fajrin Haq
 Tya Setia Ningsi
 Fajri Khoirun
 Gadis Saidah Rahmani
 Kayla Prameswari

 Produksi 
Sasudah marilis seri televisi Adit Sopo Jarwo pado tahun 2014 mandapek respons positif dari masyarakaik, para pambuek animasi mausulan ka Manoj Punjabi untuak mambuek serial tu dalam versi nan labiah panjang. Pilem ko disiapan sajak tahun 2015 jo mulai diproduksi pado tahun 2018. Eki N.F. nan marupoan pambuek seri televisinyo ditunjuak sabagai sutradara pilem tu. Hanung Bramantyo ikuik sato pulo sabagai sutradara untuak mandampingi Eki dalam segi penjagaan naskah, suasana hati, jo akting masiang-masiang pangisi suaro.

Darmawan Susanto, pangisi suaro Sopo di seri jo di pilem mangatoan basonyo proses rekaman untuak pilem paralu wakatu nan labiah lamo sampai bahari-hari dibandiangan jo rekaman untuak seri nan wakatunyo hanyo sajam sampai duo jam. Pilem ko balatar di 10 kota di Indonesia nan diantaronyo Brebes, Yogyakarta, jo, Cirebon. Eki nio maagiahan kesempatan ka panonton anak-anak untuak mancaliak tampek-tampek eksotis di Indonesia.

 Rujuakan 

Kategori:Pilem Indonesia
Kategori:WikiFilm